Cagliari Calcio

**Cagliari Calcio SpA** je profesionalni italijanski nogometni klub iz Cagliarija na Sardiniji. Takmiči se u Serie A, najvišem rangu italijanskog nogometa.

## Historija 
Klub je osnovan 1920. godine. Proveo je 1950-e godine u *Serie C* i *Serie B*, dok je slavno doba kluba uslijedilo krajem 1960-ih. Prvo su izborili promociju u *Serie A* 1964. godine s igračima kao što su bili *Mario Martiradonn*, *Pierluigi Cera*, *Nene* i *Ricciotti Greatti*, a predvodnik je bio napadač Luigi Riva. U prvom dijelu sezone igrali su jako loše i osvojili samo 9 bodova. Nakon toga su proljetni dio prvenstva odigrali sjajno i završili na 7. mjestu s 34 boda. Tokom proljeća uspjeli su pobijediti ekipe kao Juventus ili Milan. Dvije sezone kasnije Riva je prvi put bio najbolji strijelac Serie A, a Cagliari je imao najmanje primljenih golova tokom sezone.

U ljeto 1967. Cagliari je igrao utakmice u Sjevernoj Americi kao dio lige koja se zvala *United Soccer Association*. Ovo je bila liga koja se sastojala od evropskih i južnoameričkih timova koji su igrali u američkim i kanadskim gradovima, a svaki tim je nosio ime nekog od gradova tog područja. Oni su igrali kao *Chicago Mustangs*, i završili drugi u Zapadnoj diviziji s 13 bodova, iza kasnijeg šampiona *Los Angeles Wolvesa*. Najbolji strijelac lige bio je *Roberto Bonisegna* iz Cagliarija, koji je postigao 10 golova u 9 utakmica.

Prvi put su bili ozbiljni kandidati za osvajanje titule 1969. kad su se za nju borili s Fiorentinom i Milanom. Ipak, Fiorentina je osvojila ligu te godine. Godinu kasnije Cagliari je osvojio trofej. U klub je došao Angelo Domenghini, a ekipa je te sezone izgubila samo 2 utakmice i primila tek 11 golova (najmanje u bilo kojoj velikoj nogometnoj ligi u Evropi ikada), a Riva je još jednom bio najbolji strijelac lige. Igrači kao Cera, Domenghini i Riva igrali su za Italiju u finalu Svjetskog prvenstva 1970.

Nakon toga je forma počela padati, iako su se 2 godine kasnije borili za titulu, ali je nisu osvojili. Konačni pad doživjeli su 1976. kad je tim izbačen u Serie B, a Riva završio karijeru. Godinu dana nakon izbacivanja izgubili su u razigravanju za Serie A, ali su se već 1979. vratili. Ipak, 1983. uslijedio je povratak u Serie B. 1980-e bile su teške za klub sa Sardinije s obzirom na to da su ispali i u Serie C1 1987.

U Serie C1 proveli su 2 sezone. U prvoj su teško uspjeli osigurati ostanak u toj ligi. 1988. za trenera su doveli Claudija Ranierija, koji je tim za 2 godine doveo do Serie A. Prve dvije sezone borili su se za opstanak, dok su se u trećoj godini za plasman u evropska takmičenja, u čemu su uspjeli pod vodstvom Carla Mazzonea. 1994. uspjeli su doći do polufinala Kupa UEFA, što je najveći međunarodni uspjeh kluba. 1997. vratili su se u Serie B nakon poraza u razigravanju od Piacenze. Nakon toga su se selili iz Serie A u Serie B i obratno, dok na klupu nije stigao Gianfranco Zola, koji je napravio solidan tim za sredinu tabele u Serie A.

## Uspjesi 
***Serie A:**
****Datoteka:Cup Winner.png (1):** 1969/70.
***Serie B:**
****Datoteka:Cup Winner.png (1):** 2015/16.
***Serie C / Serie C1:**
****Datoteka:Cup Winner.png (4):** 1930/31, 1951/52, 1961/62, 1988/89.
***Kup Italije:**
****Datoteka:Cup Finalist.png (1):** 1968/69.

## Igrači 
*Posljednja izmjena: 17. august 2018.*

(C)

## Reference
## Vanjski linkovi 
* 
* Cagliari Calcio na UEFA.com

*
Kategorija:Nogometni klubovi osnovani 1920.
Kategorija:Nogometni klubovi u Italiji